Diari Oficial de la Generalitat Valenciana


Sumari del DOGV 1714, del 31-01-1992 (1992/823792)

ORDRE de 4 de desembre de 1991, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble urbà situat a Camporrobles (València), carrer Hernández Zazo i carrer Juan Carlos I.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/12/04/(2)/dof/vci/html**

### Dades del document

Número de DOGV
:   1714

Data del DOGV
:   31-01-1992

Secció del DOGV
:   DISPOSICIONS GENERALS

Número del document
:   1992/823792


Data del document
:   04-12-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 4 de desembre de 1991, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble urbà situat a Camporrobles (València), carrer Hernández Zazo i carrer Juan Carlos I.  
La Conselleria d'Economia i Hisenda ha proposat l'adquisició per a la Generalitat Valenciana d'un immoble urbà situat a Camporrobles (València), c/ Hernández Zazo y c/ Juan Carlos I.  
L'adquisició de l'immoble esmentat resulta convenient tant pel caràcter històrico-artístic de l'edifici com per l'emplaçament, també per estar situat al centre urbà de la localitat, punt òptim per a centre d'instal·lacions culturals. Aquestes característiques han estat recollides per les normes subsidiàries de planejament.  
Per això i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb els informes i les valoracions que consten en l'expedient,  
ORDENE:  
Article primer  
L'adquisició mitjançant contractació directa a títol onerós i en virtut de compra-venda, de les finques que a continuació es descriuen:  
A. Parcel·la de terreny al lloc de Ventana de Lina conegut també sota el nom de la Yollera o Pollera en el terme municipal de Camporrobles, que ocupa una superfície de dos almuds, equivalents a mil sis-cents metres quadrats. Confronta: est o ixent, amb la ronda del poble; oest o ponent, amb els terrenys que es reservaren els venedors d'aquest solar; sud o migdia, amb Dimás Ruiz i nord, amb el carrer de San Cristóbal. En l'angle nord-est de la parcel·la s'ha construït l'edificació següent: edifici anomenat Escuelas. de Camporrobles i destinat a escoles del Patronat de Camporrobles, Caudete i Mira, situat en aquest poble, que ocupa una superfície total de dos mil vint-i-cinc metres quadrats dels quals mil dos-cents metres quadrats corresponen a la part edificada i els vuit-cents vint-i-cinc metres quadrats restants a llotja, corral i pati. Confronta: a l'est o ixent, que és davant per on té l'entrada principal amb el carrer d'Hernández Zado; al nord o dreta, amb el carrer San Cristóbal; al sud o esquerra, amb les coses o corrals d'hereus de García Ruiz; i a l'oest o ponent, que és darrere, amb els solars d'Emilio Ruiz Joaquín Olmos i edificis d'Arón Martínez. Es compon de dues plantes, llotja, corral i patis; la baixa consta d'un portal d'entrada i buc de l'escala de pujada al principal -on es troben els habitatges dels senyors mestres- de dos vestíbuls, d'accés als guarda-roba, per on es passa a les classes d'ambdós sexes, d'habitatge per a l'auxiliar - que comprèn cuina, gabinet, dos dormitoris, sala o menjador- i, per últim, de dos pavellons amb quatre excusats cadascun; la planta primera comprèn l'habitatge per als mestres, que consta cadascun de vestíbul, sala amb dues alcoves, gabinet amb unes altres dues alcoves, un rober, cuina amb despensa, menjador, llenyer i una alcova sense llums directes  
Figura inscrita en el Registre de la Propietat de Requena al tom 373 de l'arxiu, llibre 15 de Camporrobles, foli 198, finca 2.681, inscripció 1ª.  
B. Terra de secà de segona a cereals, al lloc conegut per Pedazo del camino de la Noria o de las Escuelas, en el terme municipal de Camporrobles, d'aquest districte hipotecari, que ocupa una superfície de vint-i-cinc-àrees, que en mesurament posterior resulta de tres mil metres quadrats. Confronta: a l?est, edifici de les escoles del Patronat ara adquirent; a l?oest, el camí de la Noria i la carretera anomenada de Fuenterrobles a Villargordo del Cabriel; al sud, terra de León Cruz, abans d'Emilio Ruiz i a l?oest, edifici d'Arón Martínez i terres d'Antoni Ferrer.  
Figura inscrita en el Registre de la Propietat de Requena al mateix tom i llibre, foli 200, finca 2.682, inscripció 1ª.  
Aquests immobles són propietat del Patronat de la Fundació Sr. Felipe Antonio Martínez de la Mata i es troben lliures de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de trenta-set milions cinc-centes noranta-cinc mil cinc-centes vuitanta-vuit pessetes (56.343.807).  
Les despeses i els impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 4 de desembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI